

VLADA REPUBLIKE HRVATSKE

Zagreb, 12. studenoga 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Davanje prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o blagdanima, spomendanima i neradnim danima u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

 Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2019. godine donijela

**Z A K L J U Č A K**

 Daje se prethodna suglasnost predstavniku Vlade Republike Hrvatske za prihvaćanje amandmana Kluba zastupnika Hrvatske demokratske zajednice u Hrvatskome saboru, od 8. studenoga 2019. godine, na Konačni prijedlog zakona o blagdanima, spomendanima i neradnim danima u Republici Hrvatskoj.

Klasa:

Urbroj:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E NJ E**

Klub zastupnika Hrvatske demokratske zajednice, predložio je amandman od 8. studenoga 2019. godine, na članak 1. Konačnog prijedloga zakona o blagdanima, spomendanima i neradnim danima u Republici Hrvatskoj koji glasi:

U članku 1. stavku 1. iza riječi: „Blagdani“ dodaju se riječi: „ i neradni dani“.

Stavak 2. briše se.

Dosadašnji stavak 3, postaje stavak 2.

Predloženim amandmanom se nomotehnički i radi jasnijeg i konciznijeg izričaja dorađuje predmetni članak.

Klub zastupnika Hrvatske demokratske zajednice, predložio je amandman od 8. studenoga 2019. godine, na članak 2. Konačnog prijedloga zakona o blagdanima, spomendanima i neradnim danima u Republici Hrvatskoj koji glasi:

U članku 2. stavku 1. podstavku 1. riječi: „Dan donošenja Rezolucije o odcjepljenju Međimurja od mađarske države“ zamjenjuju se riječima: „Dan sjedinjenja Međimurja s maticom zemljom Hrvatskom,“.

U stavku 2. riječi: „Dan donošenja Rezolucije o odcjepljenju Međimurja od mađarske države“, zamjenjuje se riječima: „Dan sjedinjenja Međimurja s maticom zemljom Hrvatskom,“.

Predloženim amandmanom naglašava se sjedinjenje Međimurje s maticom zemljom Hrvatskom, a koje je bilo posljedica svekoliko izražene volje hrvatskog naroda Međimurja za sjedinjenjem s maticom zemljom Hrvatskom koja je izražena na velikoj narodnoj skupštini održanoj u Čakovcu 9. siječnja 1919. g.

Slijedom navedenoga, odlučeno je kao u izreci zaključka.